CELEX: 22014D0073
Language: sk
Date: 2014-05-16 00:00:00
Title: Rozhodnutie Spoločného výboru EHP č. 73/2014 zo 16. mája 2014 , ktorým sa mení príloha I (Veterinárne a fytosanitárne záležitosti) k Dohode o EHP

30.10.2014   
            
            
               SK
            
            
               Úradný vestník Európskej únie
            
            
               L 310/19
            
         ROZHODNUTIE SPOLOČNÉHO VÝBORU EHP
   č. 73/2014
   zo 16. mája 2014,
   ktorým sa mení príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Komisie 2010/60/EÚ z 30. augusta 2010, ktorou sa stanovujú určité výnimky, pokiaľ ide o uvádzanie na trh zmesí osiva krmovín určených na zachovanie prírodného prostredia (1), sa má začleniť do Dohody o EHP.
            
         
               (2)
            
            
               Toto rozhodnutie sa týka právnych predpisov o fytosanitárnych záležitostiach. Právne predpisy o fytosanitárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (3)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 57 (rozhodnutie Komisie 2011/180/EÚ) kapitoly III prílohy I k Dohode o EHP sa vkladá tento bod:
   
               „58.
            
            
               
                  32010 L 0060: smernica Komisie 2010/60/EÚ z 30. augusta 2010, ktorou sa stanovujú určité výnimky, pokiaľ ide o uvádzanie na trh zmesí osiva krmovín určených na zachovanie prírodného prostredia (Ú. v. EÚ L 228, 31.8.2010, s. 10).
               Ustanovenia smernice sa na účely tejto dohody vykladajú s týmito úpravami:
               Text článku 1 písm. a) sa nahrádza takto:
               ‚»zdrojová oblasť« je oblasť s takým typom vegetácie, ktorý má osobitný význam pre ochranu genetických zdrojov rastlín, a označená je v súlade s vnútroštátnymi právnymi predpismi.‘“
            
         Článok 2
   Znenie smernice 2010/60/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 17. mája 2014 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 16. mája 2014
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 228, 31.8.2010, s. 10.
   
      (2)  Ústavné požiadavky neboli oznámené.